വിദ്യാര്ഥികള് തിരിച്ചെത്തി സ്വീകരിക്കാന് വസന്തമൊരുക്കി പി.എസ്.എം.ഒ തിരൂരങ്ങാടി: ഒന്നര വര്ഷത്തെ ഇടവേളക്ക് ശേഷം വിദ്യാര്ഥികള് പി.എസ്.എം.ഒയുടെ അക്ഷര മുറ്റത്തേക്ക് തിരിച്ചെത്തി. കോവിഡിന്റെ പേടിപ്പെടുത്തുന്ന ഓര്മകളെയും നഷ്ടപ്പെട്ട അക്കാദമിക ദിനങ്ങളെയും മറന്നാണ് അവര് സൗഹാര്ദത്തിന്റെയും ഓഫ് ലൈന് പഠന പ്രവര്ത്തനങ്ങളുടെയും ലോകത്തേക്ക് പ്രതീക്ഷയോടെ മടങ്ങിയെത്തുന്നത്. ഒരു ഡോസ് വാക്സിനെങ്കിലും എടുത്ത കുട്ടികള്ക്കാണ് ക്യാമ്ബസില് വരാന് സാധിക്കുക. ഉന്നത വിദ്യാഭ്യാസ വകുപ്പ് നിര്ദേശിച്ച പ്രകാരമുള്ള കോവിഡ് മാനദണ്ഡങ്ങള് പൂര്ണമായും പാലിച്ചാണ് ക്ലാസുകള് നടക്കുകയെന്ന് പ്രിന്സിപ്പല് ഡോ.കെ അസീസ് അറിയിച്ചു. തിരിച്ചെത്തുന്ന വിദ്യാര്ഥികള്ക്ക് സ്വീകരണമൊരുക്കാന് മനോഹരമായ പൂവാടിയാണ് കോളജ് അധികൃതര് ഒരുക്കിയിരിക്കുന്നത്. പൂമ്ബാറ്റ പയര്ച്ചെടികള്, സെലോഷ്യ, മല്ലിക എന്നിങ്ങനെ പലതരം പൂക്കളുടെ വര്ണവും സുഗന്ധവുമാണ് വിദ്യാര്ഥികളെ കാത്തിരിക്കുന്നത്. ജീവനക്കാരുടെ മാസങ്ങള് നീണ്ട പ്രയത്നത്തിന്റെയും പരിചരണത്തിന്റെയും ഫലമാണ് ഈ പൂന്തോട്ടം.